Eelnõu

NARVA LINNAVOLIKOGU

OTSUS

Narvas

Narva Linnavolikogu 10.02.2011 otsuse nr 16 „Projekti “Unikaalse piiriülese Narva-Ivangorodi kindluste ansambli  kui ühtse kultuuri ja turismi objekti arendamine“  teostaja määramine, sildfinantseerimise ja omafinantseeringu kinnitamine“  muutmine.
1. ASJAOLUD JA MENETLUSE KÄIK

Projekt “Unikaalse piiriülese Narva-Ivangorodi kindluste ansambli kui ühtse kultuuri- ja turismiobjekti arendamine“ on suunatud Narva-Ivangorodi kindluste kompleksi ja regiooni turismiinfrastruktuuri arendamisele  läbi kindluste rekonstrueerimise ning  turismiinfo kättesaadavuse parandamise. 

Projekti raames Narvas teostatakse alljärgnevaid töid:

o
Viktoria bastioni kindlustamine, restaureerimine ja konserveerimine

o
Püssirohukeldri restaureerimine

o
Püssirohukeldrisse külastajate teenindamiseks külastuskeskuse rajamine

o
välisvalgustustööd, drenaažitööd, haljastus, platside rajamine, stendi,  pinkide ja urnide paigaldamine

o
kindluste ajalugu tutvustava  ekspositsiooni valmistamine ja külastuskeskusesse ja Viktoria bastioni I korruse kasemattidesse  paigaldamine.

Projekti tegevusi rahastatakse Eesti-Läti-Vene piiriülese koostöö programmi 2007-2013 (www.estlatrus.eu) LSP-6 projekti «Unikaalse piiriülese Narva-Ivangorodi kindluste ansambli kui ühtse kultuuri- ja turismiobjekti arendamine» vahenditest,  mis koosnevad programmi toetusest, EV eelarve vahenditest ja Narva LV eelarve vahenditest.

Narva linna osalus projektis on kinnitatud Narva Linnavolikogu  otsustega  10.02.2011.a. nr 16 " Unikaalse piiriülese Narva-Ivangorodi kindluste ansambli kui ühtse kultuuri- ja turismiobjekti arendamine" teostaja määramine, sildfinantseerimise ja omafinantseeringu kinnitamine",   26.01.2012 nr 1 "Narva Linna volikogu 10.02.2011 otsusega nr 16 „Unikaalse piiriülese Narva-Ivangorodi kindluste ansambli kui ühtse kultuuri- ja turismiobjekti arendamine" teostaja määramine, sildfinantseerimise ja omafinantseeringu kinnitamine" muutmine” ja 17.04.2014 nr 67 "Narva Linna volikogu 10.02.2011 otsusega nr 16 „Unikaalse piiriülese Narva-Ivangorodi kindluste ansambli kui ühtse kultuuri- ja turismiobjekti arendamine" teostaja määramine, sildfinantseerimise ja omafinantseeringu kinnitamine" muutmine”.

Riigihanke nr 138670 tulemuste põhjal sõlmis  Narva Linna Arenduse ja Ökonoomika Amet 25. veebruaril 2013 firmaga E&G OÜ lepingu bastion Victoria rekonstrueerimistööde teostamiseks. Tööde kogumaksumus oli 2 424 651,78 eurot ilma käibemaksuta. Tööde lõpetamise tähtaeg oli  lepingu kohaselt 30. august 2014. Seisuga 01.08.2014  jäid tööd olulises mahus (rohkem kui 50%) tegemata. Narva Linna Arenduse ja Ökonoomika Amet andis Töövõtjale täiendava aja lepingu rikkumiste kõrvaldamiseks kuni 30.09.2014.a. Töödetempo ei olnud kiirenenud ja oli tõenäoline, et täiendavalt esitatud tähtpäeva lõppkuupäevaks Lepingu tööd jäävad teostamata olulises mahus. Töövõtja oluliselt rikkus Töövõtulepingut 5.1-6/12/2013, mistõttu lõpetas Narva Linna Arenduse ja Ökonoomika Amet lepingu 25.09.2014 avaldusega.
Narva Linnavolikogu  18.12.2014 otsusega nr 139 pikendati projekti «Unikaalse piiriülese Narva-Ivangorodi kindluste ansambli kui ühtse kultuuri- ja turismiobjekti arendamine» tegevusi kuni 31.10.2015, millest 30.12.2014 on sõlmitud vastav kokkuleppe Eesti-Läti-Vene piiriülese koostöö programmiga. 

Projekti tegevuste lõpuni viimiseks on algatatud teostamata jäänud ehitustööde tellimiseks  uus avatud hankemenetlus (e-menetlus) „Viktoria bastioni ja sellega seonduvad ehitustööd“   https://riigihanked.riik.ee/register/hange/160100  riigihangete seaduses sätestatud korras. Ehitushange koosneb neljast osast: 
OSA I  Victoria bastioni vaate C restaureerimine

OSA II  Victoria bastioni vaate D restaureerimine

OSA III  Bastionide Honor ja Victoria vahelise kurtiini ehk vaate E restaureerimine

OSA IV  Victoria bastioni kasemattide ja Püssirohukeldri restaureerimine, sissepääsude ehitamine ja muud seonduvad tööd ning hanke Osade I-IV tööde koordineerimine.

Ehitustööde hankelepingu eeldatavaks maksumuseks on 1 208 400 EUR  (käibemaksuta). Antud rahalised vahendid on ettenähtud projekti eelarves. 

Riigihanke  III hanke osas (Bastionide Honor ja Victoria vahelise kurtiini ehk vaate E restaureerimine)  kvalifitseeritud pakkuja pakkumus ületab eeldatavat maksumust  336 322.40 euro võrra. Otstarbekas on lükata tagasi III osa   pakkumuse.  Selleks, et vältida kurtiini edasist lagunemist on vaja ette näha vahendeid summas kuni 65 000 eurot  selle konserveerimiseks. Konserveerimise tööde tellimiseks  on kavas korraldada uut hankemenetlust. 
Riigihanke ainukese IV hanke osas (Victoria bastioni kasemattide ja Püssirohukeldri restaureerimine, sissepääsude ehitamine ja muud seonduvad tööd ning hanke Osade I-IV tööde koordineerimine) kvalifitseeritud pakkuja pakkumuse  vastavaks tunnistamiseks ja edukaks tunnistamiseks on vaja täiendavalt rahavahendeid summas 298 624,60 eurot. Projekti eelarves ei ole vahendeid, et  katta täiendava summa.  NLAÖA on seisukohal, et ei ole otstarbekalt lükata tagasi selle pakkumuse  kuna projekt lõpeb 31.10.2015 ja ei ole aega uue hankemenetluse korraldamiseks.
Samuti on vaja ette näha täiendavaid vahendeid omanikujaralevalve ja muinsuskaitselise järelevalve tellimiseks summas kuni 11 375,40 eurot.

Seoses ülestooduga  projekti  tegevuste lõpuni viimiseks  on vaja leida võimalust Narva linna omafinanseeringu suurendamiseks  375 000 euro võrra, ehk  kuni 722 146,00 eurot.
Projekti vene partner  Leningraadi oblasti valitsuse muuseumiagentuur on valmis üle andma  kokku hoitud rahalisi projekti vahendeid  summas 250 000 eurot Narva partnerile projekti tegevuste realiseerimiseks. Pärast Eesti-Läti-Vene piiriülese koostöö programmilt  heakskiidu saamist on vaja ette näha  sildfinantseerimine 2015-2016 aastal selles ulatuses ja muuta (vähendada) omafinantseerimist. 

2. ÕIGUSLIKUD ALUSED

2.1.Haldusmenetluse seaduse (HMS) § 64 lõike 1 kohaselt haldusakti kehtetuks tunnistamise kohta kohaldatakse ka haldusorgani poolt haldusakti muutmise suhtes. Seega võib antud volikogu otsuse vastuvõtmisel arvesse võtta alljärgnevaid HMS sätteid. 

2.2  HMS § 68 lõike 2 kohaselt haldusakti muutmise otsustab haldusorgan, kelle pädevuses oleks haldusakti andmine muutmise ajal.
3. OTSUS

Muuta Narva Linnavolikogu 10.02.2011 otsuse nr 16 „Projekti „Unikaalse piiriülese Narva Ivangorodi kindluste ansambli  kui ühtse kultuuri   ja turismi objekti arendamine “ teostaja määramine  sildfinantseerimise ja  omafinantseeringu kinnitamine“  punkte 3.3 ja  3.4. sõnastus järgmiselt:

· 3.3      Kinnitada projekti omafinantseeringuks 2012-2015 aastal kokku kuni 722 146 eurot, sh

· 2013. aastal  261 858 eurot; 

· 2014. aastal kuni 85 288 eurot;
· 2015. aastal kuni 375 000 eurot
· 3.4  Narva Linnavalitsusel võtta  laenu  2012-2015 aastal omafinantseeringu katteks summas kuni 722 146 eurot, sh: 

· 2013. aastal  261 858 eurot; 

· 2014. aastal kuni 85 288 eurot;
· 2015. aastal kuni 375 000 eurot; 

4. RAKENDUSSÄTTED

4.1 Narva Linnavolikogu Kantselei teha otsus teatavaks Narva Linnavalitsusele.
4.2 Otsus jõustub Narva Linnavalitsusele teatavaks tegemisest.

4.3 Kaesolevat otsust võib vaidlustada Tartu Halduskohtu Jõhvi kohtumajas 30 päeva jooksul otsuse teatavakstegemisest arvates.

Tarmo Tammiste

Linnavolikogu esimees

PAGE  
3

